CELEX: 32021D0456
Language: lv
Date: 2021-03-12 00:00:00
Title: Komisijas Īstenošanas lēmums (ES) 2021/456 (2021. gada 12. marts), ar ko Īstenošanas lēmumu (ES) 2020/1604 groza attiecībā uz atsauces vērtību noteikšanu dažiem importētājiem un ražotājiem laikposmam no 2021. gada 1. janvāra līdz 2023. gada 31. decembrim (izziņots ar dokumenta numuru C(2021) 1155) (Autentisks ir tikai teksts angļu, franču, nīderlandiešu un vācu valodā) (Dokuments attiecas uz EEZ)

16.3.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 90/1
               
            
         KOMISIJAS ĪSTENOŠANAS LĒMUMS (ES) 2021/456
         (2021. gada 12. marts),
         ar ko Īstenošanas lēmumu (ES) 2020/1604 groza attiecībā uz atsauces vērtību noteikšanu dažiem importētājiem un ražotājiem laikposmam no 2021. gada 1. janvāra līdz 2023. gada 31. decembrim
         
            
               (izziņots ar dokumenta numuru C(2021) 1155)
            
         
         (Autentisks ir tikai teksts angļu, franču, nīderlandiešu un vācu valodā)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 517/2014 (2014. gada 16. aprīlis) par fluorētām siltumnīcefekta gāzēm un ar ko atceļ Regulu (EK) Nr. 842/2006 (1), jo īpaši tās 16. panta 3. punktu,
         tā kā:
         
                     (1)
                  
                  
                     Komisijas Īstenošanas lēmumā (ES) 2020/1604 (2) laikposmam no 2021. gada 1. janvāra līdz 2023. gada 31. decembrim katram importētājam vai ražotājam, kurš no 2015. gada 1. janvāra līdz 2019. gada 31. decembrim likumīgi laidis tirgū fluorogļūdeņražus un par to ziņojis saskaņā ar Regulas (ES) Nr. 517/2014 19. pantu, ir noteiktas atsauces vērtības.
                  
               
                     (2)
                  
                  
                     Komisijas Īstenošanas regula (ES) Nr. 1191/2014 (3) tika grozīta ar Īstenošanas regulu (ES) 2018/1992 (4), lai no 2018. kalendārā gada varētu nodalīt ziņošanas datus par fluorogļūdeņražu daudzumiem, kas laisti tirgū Apvienotajā Karalistē un 27 dalībvalstu Savienībā.
                  
               
                     (3)
                  
                  
                     Importētāji un ražotāji, kas veic uzņēmējdarbību Apvienotajā Karalistē, ir iesnieguši Komisijai papildu verificētus datus, kas papildina ziņojumus, kurus tie saskaņā ar Regulas (ES) Nr. 517/2014 19. pantu jau snieguši par 2015.–2017. gadu. Minētajos datos ir nošķirti fluorogļūdeņraži, kas laisti tirgū Apvienotajā Karalistē un 27 dalībvalstu Savienībā.
                  
               
                     (4)
                  
                  
                     Lai noteiktu atsauces vērtības laikposmam no 2021. gada 1. janvāra līdz 2023. gada 31. decembrim, ja importētāji un ražotāji ir ziņojuši, ka fluorogļūdeņražus ir laiduši tirgū fiziski (t. i., nevis pilnvarojumu veidā) gan Apvienotajā Karalistē, gan 27 dalībvalstu Savienībā, Īstenošanas lēmumā (ES) 2020/1604 ņem vērā daudzumus, kas laisti tirgū 27 dalībvalstu Savienībā.
                  
               
                     (5)
                  
                  
                     Saskaņā ar Regulas (ES) Nr. 517/2014 18. panta 2. punktu, ja importētāji vai ražotāji pilnvaro izmantot savu kvotu, uzskata, ka šie uzņēmumi attiecīgos fluorogļūdeņražu daudzumus ir laiduši tirgū pilnvarojuma izsniegšanas brīdī. Nav pieejami tādi paziņotie dati, kas ļautu nodalīt fluorogļūdeņražu daudzumus, kas tirgū Apvienotajā Karalistē un 27 dalībvalstu Savienībā laisti, pamatojoties uz pilnvarojumiem izmantot kvotu. Turklāt importētāji vai ražotāji nespēj precizēt, kurā tirgū saņēmējuzņēmums ir izmantojis vai izmantos to pilnvaroto kvotu.
                  
               
                     (6)
                  
                  
                     Tajā pašā laikā, ja importētāji vai ražotāji ir ziņojuši par fizisku laišanu tirgū gan Apvienotajā Karalistē, gan 27 dalībvalstu Savienībā, Īstenošanas lēmumā (ES) 2020/1604 ir paredzēts, ka identisku tirgus nodalīšanu piemēro arī šo importētāju un ražotāju izdoto kvotas izmantošanas pilnvarojumu kopējam apjomam. Šajā sakarā minētajā īstenošanas lēmumā ir uzskatīts, ka tirgū 27 dalībvalstu Savienībā ir laista tikai daļa no minētajos pilnvarojumos ietvertās kvotas.
                  
               
                     (7)
                  
                  
                     Nav tiešas saiknes starp tirgus nodalīšanu saistībā ar fluorogļūdeņražu daudzumiem, kas fiziski laisti tirgū, un tirgus nodalīšanu saistībā ar pilnvarojumiem izmantot kvotu. Tāpēc to importētāju un ražotāju izdoto kvotas izmantošanas pilnvarojumu kopējais apjoms, kuri ziņojuši, ka kādā no gadiem 2015.–2019. gada laikposmā vienā un tajā pašā gadā ir laiduši fluorogļūdeņražus gan Apvienotās Karalistes tirgū, gan 27 dalībvalstu Savienības tirgū, būtu jāuzskata par tādu, kas laists 27 dalībvalstu Savienības tirgū.
                  
               
                     (8)
                  
                  
                     Šajā sakarā būtu jāpārrēķina atsauces vērtības attiecīgajiem importētājiem un ražotājiem laikposmam no 2021. gada 1. janvāra līdz 2023. gada 31. decembrim. Šāda pārrēķināšana skar tikai astoņus uzņēmumus, kuriem par attiecīgo atsauces vērtību tiks paziņots atsevišķi. Importētāji un ražotāji, kuru atsauces vērtības šis lēmums neietekmē, nesaņems individuālu paziņojumu par nemainītajām atsauces vērtībām.
                  
               
                     (9)
                  
                  
                     Tāpēc Īstenošanas lēmums (ES) 2020/1604 būtu attiecīgi jāgroza attiecībā uz astoņu importētāju un ražotāju atsauces vērtībām. Grozījums attiecas tikai uz rindām, kas saistītas ar katra šā importētāja un ražotāja atsauces vērtībām, kā noteikts šā lēmuma pielikumā.
                  
               
                     (10)
                  
                  
                     Lai grozījumu piemērošanas dienu saskaņotu ar Īstenošanas lēmuma (ES) 2020/1604 piemērošanas dienu, ir lietderīgi šo lēmumu piemērot no 2021. gada 1. janvāra.
                  
               
                     (11)
                  
                  
                     Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (ES) Nr. 517/2014 24. pantu,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma (ES) 2020/1604 pielikuma 200., 397., 608., 957., 969., 1333., 1365. un 1379. rindu groza saskaņā ar šā lēmuma pielikumu.
         
         
            2. pants
            Šis lēmums ir adresēts šādiem uzņēmumiem:
            
                         
                     
                     
                        Reģistra ID
                     
                     
                        Uzņēmuma nosaukums un adrese
                     
                  
                        1.
                     
                     
                        14806
                     
                     
                        
                                    Daikin Refrigerants Europe GmbH
                                 
                              
                                    Industriepark Hoechst, D821
                                 
                              
                                    Frankfurt 65926
                                 
                              
                                    VĀCIJA
                                 
                              
                  
                        2.
                     
                     
                        9410
                     
                     
                        
                                    ARKEMA France
                                 
                              
                                    420 rue d'Estienne d'Orves,
                                 
                              
                                    Colombes cedex 92705
                                 
                              
                                    FRANCIJA
                                 
                              
                  
                        3.
                     
                     
                        9978
                     
                     
                        
                                    RSL Ireland Limited
                                 
                              
                                    48F Robinhood Industrial Estate,
                                 
                              
                                    Clondalkin Dublin 22
                                 
                              
                                    ĪRIJA
                                 
                              
                  
                        4.
                     
                     
                        9461
                     
                     
                        
                                    Honeywell Fluorine Products Europe B.V.
                                 
                              
                                    Stationsplein Zuid-West, 961
                                 
                              
                                    Schiphol-Oost NL-1117 CE
                                 
                              
                                    NĪDERLANDE
                                 
                              
                  
                        5.
                     
                     
                        28243
                     
                     
                        
                                    Mexichem Fluor EU B.V.
                                 
                              
                                    Stationsplein, 3
                                 
                              
                                    Zwolle 8011 CW
                                 
                              
                                    NĪDERLANDE
                                 
                              
                  
                        6.
                     
                     
                        9401 
                     
                     
                        
                                    A-Gas (UK) Ltd
                                 
                              
                                    Banyard Road, Portbury West,
                                 
                              
                                    Bristol BS20 7XH
                                 
                              
                                    APVIENOTĀ KARALISTE
                                 
                              
                  
                        7.
                     
                     
                        9475
                     
                     
                        
                                    Mexichem UK Limited
                                 
                              
                                    The Heath Business & Technical Park,
                                 
                              
                                    Runcorn, Cheshire WA7 4QX
                                 
                              
                                    APVIENOTĀ KARALISTE
                                 
                              
                  
                        8.
                     
                     
                        9996
                     
                     
                        
                                    Sea-Fire Europe Ltd
                                 
                              
                                    Unity 2 Discovery Voyager Park Portfield Road,
                                 
                              
                                    Portsmouth PO2 5FN
                                 
                              
                                    APVIENOTĀ KARALISTE
                                 
                              
                  
         
            3. pants
            Šo lēmumu piemēro no 2021. gada 1. janvāra.
         
         
            Briselē, 2021. gada 12. martā
            
               
                  Komisijas vārdā –
               
               
                  priekšsēdētājas izpildvietnieks
               
               Frans TIMMERMANS
            
         
         
            (1)  OV L 150, 20.5.2014., 195. lpp.
         
         
            (2)  Komisijas Īstenošanas lēmums (ES) 2020/1604 (2020. gada 23. oktobris), ar ko atbilstīgi Eiropas Parlamenta un Padomes Regulai (ES) Nr. 517/2014 par fluorētām siltumnīcefekta gāzēm attiecībā uz periodu no 2021. gada 1. janvāra līdz 2023. gada 31. decembrim nosaka atsauces vērtības katram ražotājam vai importētājam, kurš no 2015. gada 1. janvāra Savienībā likumīgi laidis tirgū fluorogļūdeņražus un par to ziņojis saskaņā ar minēto regulu (OV L 364, 3.11.2020., 1. lpp.).
         
            (3)  Komisijas Īstenošanas regula (ES) Nr. 1191/2014 (2014. gada 30. oktobris), ar ko nosaka formātu un veidu, kādā jāiesniedz ziņojumi, kas minēti Eiropas Parlamenta un Padomes Regulas (ES) Nr. 517/2014 par fluorētām siltumnīcefekta gāzēm 19. pantā (OV L 318, 5.11.2014., 5. lpp.).
         
            (4)  Komisijas Īstenošanas regula (ES) 2018/1992 (2018. gada 14. decembris), ar ko Īstenošanas regulu (ES) Nr. 1191/2014 groza attiecībā uz to Regulas (ES) Nr. 517/2014 19. pantā minēto datu ziņošanu, kas attiecas uz fluorogļūdeņražiem, kuri laisti tirgū Apvienotajā Karalistē un 27 dalībvalstu Savienībā (OV L 320, 17.12.2018., 25. lpp.).
      
      
         
            PIELIKUMS
            
               (Sensitīva komercinformācija – nepublicēt)